……………… napirend

**ELŐTERJESZTÉS**

**a Képviselő-testület 2017. február 23-i rendes ülésére**

**Tárgy:** Javaslat a II. Kerületi Városfejlesztő és Beruházás-szervező Zrt. vezető tisztségviselője díjazásának megállapítására

**Készítette:** ……………………………..

dr. Murai Renáta

Jegyzői Titkárság vezetője

**Egyeztetve:** …………………………….

Dankó Virág

Alpolgármester

**Látta:** ……………………………..

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület, mint a II. Kerületi Városfejlesztő és Beruházás-szervező Zártkörűen Működő Részvénytársaság (a továbbiakban: Társaság) alapítója a 87/2014. (IV.29.) képviselő-testületi határozatában úgy döntött, hogy 2014. május 1-től 2019. május 1-ig a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) vezérigazgatójának, dr. Tas Krisztián (anyja neve: Csipes Kornélia, születési ideje: 1972. december 7.) 1024 Budapest, Margit krt. 5/a. 1. em. 4. sz. alatti lakost nevezi ki.

A vezérigazgató személyi alapbére a 2009. június 25. napján létrejött munkaszerződés alapján jelenleg bruttó 590.000,- Ft/hó. A Társaság alapítását követő több, mint hét évben a Társaság feladatai jelentősen kibővültek és munkaszervezete lényegesen megnőtt, a Társaság jelenleg 27 munkavállalót és 3 közalkalmazottat foglalkoztat. A Társaság feladatainak bővülésével a vezérigazgató feladatai is arányosan növekedtek, ezért indokolt a vezérigazgató díjazásának módosítása.

A Társaság Felügyelőbizottsága 6/2017. (II.13.) határozatában a vezérigazgató díjazására vonatkozó határozat elfogadását javasolta. A Felügyelőbizottság Elnökének tájékoztatása a jelen előterjesztés mellékletét képezi. A Gazdasági és Tulajdonosi Bizottság az előterjesztést 2017. február 23-i ülésén tárgyalja meg, véleményét a Képviselő-testület ülésén ismerteti.

Mindezek érdekében kérem a tisztelt Képviselő-testületet a határozati javaslat elfogadására!

**Határozati javaslat**

A Képviselő-testület, mint a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) alapítója alapítói határozattal úgy dönt, hogy a Társaság vezérigazgatója, Dr. Tas Krisztián díjazását 2017. január 1. napjától az alábbiak szerint állapítja meg.

A vezérigazgató személyi alapbére havi bruttó 690.000,- Ft.

A vezérigazgató prémiumban részesíthető, ha az alapító által előre kitűzött célfeladatokat teljesítette. Az eseti prémium mértéke az alapító által meghatározott célfeladatokhoz kötötten üzleti évenként a legfeljebb a havi bruttó személyi alapbér négyszerese.

A vezérigazgató költségtérítés nélkül munkavégzési és magáncélú használatra szolgálati gépjármű és mobiltelefon használatára jogosult.

A vezérigazgató a Társaságnál bevezetett cafeteria rendszer keretein belül jogosult a cafeteria juttatások igénybevételére.

A Képviselő-testület felkéri a Polgármestert, hogy a II. Kerületi Városfejlesztő és Beruházás-szervező Zrt. vezérigazgatóját értesítse a szükséges intézkedések megtétele érdekében.

*A határozat elfogadásához egyszerű többségű szavazati arány szükséges.*

**Felelős:** Polgármester

**Határidő:** azonnal

**Budapest, 2017. február 13. Dr. Láng Zsolt**

[**melléklet**](1.melléklet.pdf) **Polgármester**